钦定古今图书集成/理学汇编/字学典/第005卷 > 《宋郑樵通志三》 > 《同音借义》
## 钦定古今图书集成/理学汇编/字学典/第005卷 > 《宋郑樵通志三》 > 《同音借义》

初。“裁衣之始而为凡物之始基；筑土之本，而为凡物
之本始；女子之初，而为凡物之初本木之基而为凡
物之基。”“小水之微也”，凡微者皆言小。“永，水之长也”，凡
长者皆言永。牛为牝牡，而牝牡通于畜兽；隹为雌雄，
而雌雄通于鸟雀。状本犬之形而为凡物之状；物本
牛之事而为凡事之物。马言驾，凡驱乘皆曰驾。牛言
“牧”，凡豢养皆曰“牧。”木曰落，而为堕落之落；雨曰零，而
为飘零之零。英本英华之英，而为饰物之英；苦本苦
良之苦，而为滋味之苦；蔓本藤蔓之蔓，而为蔓衍之
蔓；爻乃交疏之爻，而为爻象之爻；希乃疏巾之希，而
为希少之希；柞本柞木之柞，而为芟柞之柞；凿本金
凿之凿，而为疏凿之凿；旋反斾也，而为回旋之旋。戏
兵交也，而为嬉戏之戏。平气之平也，而为均平之平。
封爵土之封也，而为封殖之封。戚斧也，而为亲戚之
戚。尘土也，而为尘积之尘。贤多财也，而为贤良之贤。
妃嘉偶也，而为后妃之妃。纯丝也，而为纯全之纯。茸
草也，而为尨茸之茸。珣夷玉也，而玉器亦谓之珣。芦
苇也，而荠根亦谓之芦。饶，食之馀也，而为饶衍之饶；
约，丝之束也，而为俭约之约。凡此之类，并同音借义
者也。

右三十五